Fryske Shakespeare Stifting
De Fryske Shakespeare Stifting wie in te Drachten fêstige frijwilligersorganisaasje en gelegenheidsútjouwerij. Hy waard oprjochte nei de tragyske dea fan oersetter Douwe Kalma, by in auto-ûngemak yn 1953, om 'e útjefte te fersoargjen fan Kalma syn fertalings yn it Frysk fan 'e toanielstikken en poëzij fan 'e wiidferneamde elizabetaanske Ingelske toanielskriuwer en dichter William Shakespeare.

Tusken 1955 en 1976 ferskynden Kalma syn oersettings ûnder de titel Shakespeare's Wurk yn acht mânske dielen, dy't Shakespeare syn hiele oeuvre omfetten ynsafier't dat doe bekend wie (it stik De Twa Aadlike Neven, dêr't pas frij resint fan fêst kommen is te stean dat it fan Shakespeare is, ûntbrekt yn dizze samling). Diel I o/m III beslane de Shakespeariaanske komeedzjes; diel IV omfettet de lêste komeedzjes en de earste fan 'e Shakespeariaanske histoaryske of keningsstikken; diel V beslacht de oare keningsstikken; diel VI en VII binne opmakke út 'e Shakespeariaanske trageedzjes; en yn diel VIII binne de lêste trageedzjes gearbrocht mei de Shakespeariaanske poëzij. De ôfsûnderlike dielen wiene net los te krijen; men moast jin ynskriuwe foar de hiele rige.

Yndieling fan Shakespeare's Wurk
(Foar it doel fan dit artikel binne de titels oan 'e hjoeddeiske stavering oanpast; de oarspronklike titels kinne yn 'e boarnefernijing ûnderoan dizze side fûn wurde.)
 1956: Diel I: Komeedzjes (werútjûn yn 2007, troch Utjouwerij Bornmeer yn gearwurking mei de Stifting Elektroanyske Letteren Fryslân, ûnder de titel: Trije Komeedzjes)
 1956: In Komeedzje Fol Fersinnen 
 1956: Leafde's Lêst Net Leanne
 1956: De Twa Eallju fan Verona
 1959: Diel II: Komeedzjes
 1959: De Fekke Nuet
 1959: De Keapman fan Feneesje
 1959: In Midsimmernachtdream (earder apart útjûn yn 1949)
 1962: Diel III: Komeedzjes
 1962: Ein Goed, Alles Goed
 1962: De Fleurige Wyfkes
 1962: Folle Spul om Neat
 1962: Lyk om Lyk
 1962: Nei Jim Beleavjen
 1962: Trijekeningejûn

 1963: Diel IV: Lette Komeedzjes en Keningsstikken
 1963: Hindrik VI, Diel 1
 1963: Hindrik VI, Diel 2
 1963: Hindrik VI, Diel 3
 1963: Richard III
 1963: De Stoarm
 1963: It Winterjûnsteltsje
 1965: Diel V: Keningsstikken
 1965: Hindrik IV, Diel 1
 1965: Hindrik IV, Diel 2
 1965: Hindrik V
 1965: Hindrik VIII
 1965: Kening Jan
 1965: Richard II
 1966: Diel VI: Trageedzjes
 1966: Hamlet
 1966: Julius Caesar
 1966: Romeo en Julia
 1966: Titus Androanikus
 1966: Troilus en Kressida
 1969: Diel VII: Trageedzjes
 1969: Antonius en Kleopatra
 1969: Kening Lear (werútjûn yn 2003 troch Utjouwerij Bornmeer yn gearwurking mei de Stifting Elektroanyske Letteren Fryslân)
 1969: Macbeth (earder apart útjûn yn 1932)
 1969: Otello
 1969: Timon fan Atene
 1976: Diel VIII: Trageedzjes, Ien Komeedzje en Poëzij
 1976: De Feniks en de Toartel
 1976: Fenus en Adoanis
 1976: De Klaachsang fan in Minneresse
 1976: Koriolanus
 1976: Perikles, Prins fan Tyrus
 1976: De Rôf fan Lukresia
 1976: Symbelinus
 1976: Sonnetten (earder apart útjûn yn 1944; werútjûn yn 2005 troch Utjouwerij Bornmeer yn gearwurking mei de Stifting Elektroanyske Letteren Fryslân)

Fryske stifting
Fryske útjouwerij
Frysk toaniel
Organisaasje oprjochte yn 1953
Organisaasje opheft yn 1976